নিৰ্লজ্জ! মাছৰ গাড়ীৰ পৰা ৩০০টকা উৎকোচ লোৱা অসম আৰক্ষীৰ ভিডিঅ' ভাইৰেল।assam-police-personnel-caught-taking-bribe-in-a-viral-vide- News18 Assam\nনিৰ্লজ্জ! মাছৰ গাড়ীৰ পৰা ৩০০টকা উৎকোচ লোৱা অসম আৰক্ষীৰ ভিডিঅ' ভাইৰেল\nদূৰ্নীতিৰ বিৰুদ্ধে শূণ্য সহনশীলতাৰ কথা কোৱা মুখ্যমন্ত্ৰী সৰ্বানন্দ সোণোৱালৰ গৃহ বিভাগৰ দায়িত্বত থকা আৰক্ষীৰ নিৰ্লজ্জ স্বৰূপ।\nUpdated:September 23, 2019, 8:36 AM IST\nUpdated: September 23, 2019, 8:36 AM IST\nঅসম আৰক্ষীৰ নিৰ্লজ্জ কাণ্ডক উদঙাই দিয়া এক ভাইৰেল ভিডিঅ'! মাছৰ গাড়ীৰ পৰা ধন সংগ্ৰহত ব্যস্ত হৈ পৰিছে খোদ আৰক্ষী। মাছৰ চিণ্ডিকেটত স্বয়ং অসম আৰক্ষী জড়িত হৈ পৰাৰ ভিডিঅ' আহি পৰিছে আমাৰ হাতত । কংগ্ৰেছৰ দিনত আৰম্ভ হোৱা বুলি চৰ্চিত দুৰ্নীতি এতিয়া দুগুণে চৰিছে মুখ্যমন্ত্ৰী সৰ্বানন্দ সোণোৱাল নেতৃত্বাধীন বিজেপি চৰকাৰৰ দিনত।\nপ্ৰশ্ন উঠিছে মুখ্যমন্ত্ৰী সৰ্বানন্দ সোণোৱালে গোৱা শূণ্য সহনশীলতাৰ শ্লোগানৰ প্ৰাসংগিকতা ক'ত?\nমই তোক ৫০০ টকাও ক'ব পাৰিলোহেতেন! (অশ্লীল) কিমানদিন হ'ল তোৰ? জাননে নাই ইয়াত কিমানদিনৰ পৰা আছো। ৩০০টকা প্ৰতিখন গাড়ীত।\nভিডিঅ'টোত এনেকৈ কোৱা দেখা গৈছে আৰক্ষী জোৱানজনক। তেওঁ আনকি দাবী কৰা ধন লোৱাৰ দৃশ্যও বন্দী হৈছে ভিডিঅ'ত। দৰ-দামক লৈ তেওঁ ধমকি দিয়াও দেখা গৈছে ব্যক্তিকেইজনক। প্ৰচলিত 'ৰেট'ক লৈ তেওঁ খঙত টিঙিৰি-তোলাও হৈছে।\nSocial Media ত Viral হৈ পৰা ভিডিঅ'টোত এয়া ধুবুৰীৰ দৃশ্য। এখন মাছৰ গাড়ীৰ পৰা ৩০০ টকাকৈ উৎকোচ লৈছে মুখ্যমন্ত্ৰী সৰ্বানন্দ সোনোৱালৰ গৃহ বিভাগৰ দায়িত্বত থকা অসম আৰক্ষীয়ে। আনকি খাকী পোছাকধাৰী আৰক্ষী জোৱানজনে টকা বিচাৰি অশ্লীল ভাষাৰে গালিগালাজ কৰাৰ নিৰ্লজ্জ কাণ্ডও বন্দী হৈছে এই ভিডিঅ'ত। ৰাজ্যখনত চুপাৰী চিণ্ডিকেট, কয়লা চিণ্ডিকেটৰ পিছত এইবাৰ যেন আৰম্ভ হৈছে মাছৰ চিণ্ডিকেট!
